
PËR MIRATIMIN E DHËNIES SË LICENCËS PËR USHTRIM VEPRIMTARIE SIGURIMI PËR KLASAT E JO-JETËS

Në bazë dhe për zbatim të nenit 14, pika 6/dh të ligjit nr. 9572, datë 3.7.2006 “Për Autoritetin e Mbikëqyrjes Financiare” dhe të nenit 31 të ligjit nr. 9267, datë 29.7.2004 “Për veprimtarinë e sigurimit, të risigurimit dhe ndërmjetësimit në sigurime dhe risigurime”, me propozim të Departamentit të Licendim-Monitorimit, Autoriteti i Mbikëqyrjes Financiare

VENDOSI:

1. Licencimin e shoqërisë “ANSIG” sh.a. për ushtrim veprimtarie sigurimi për klasat e jo-jetës, përkatësisht klasat: 1, 2, 3, 5, 6, 7, 8, 9, 10, 11, 12, 13 dhe 15:
- Klasa 1: Sigurimi i aksidenteve (përfshirë plagosjet industriale dhe sëmundjet profesionale);
- Klasa 2: Sigurimi i sëmundjeve;
- Klasa 3: Sigurimi i mjeteve tokësore (të ndryshme nga ato që lëvizin mbi shina);
- Klasa 5: Sigurimi i avionëve;
- Klasa 6: Sigurimi i anijeve;
- Klasa 7: Sigurimi i mallrave në transport (përfshirë mallra, bagazhe dhe të gjitha llojet e tjera të sendeve);
- Klasa 8: Sigurimi nga zjarri dhe forcat e natyrës;
- Klasa 9: Sigurimi i dëmtimeve të tjera të pasurisë (të ndryshme nga ato të përfshira në klasat 3, 5, 6 dhe 7);
- Klasa 10: Sigurimi i përgjegjësisë civile nga përdorimi i automjeteve mbi tokë (përfshirë përgjegjësinë e transportuesit);
- Klasa 11: Sigurimi i përgjegjësisë civile nga përdorimi i avionëve (përfshirë përgjegjësinë e transportuesit);
- Klasa 12: Sigurimi i përgjegjësisë civile nga përdorimi i anijeve (detare, të liqeneve dhe të lumejve, si dhe ato të kanaleve, përfshirë përgjegjësinë e transportuesit);
- Klasa 13: Sigurimi i përgjegjësisë civile të përgjithshme, përveç atyre të përmendura në klasat 10, 11 dhe 12;
- Klasa 15: Sigurimi i garancive.”
2. Licenca jepet për një periudhë pa afat.
3. Ngarkohet departamenti përkatës për njoftimet në zbatim të këtij vendimi.
Ky vendim hyn në fuqi pas botimit në Fletoren Zyrtare.

